ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്രമോദി ഫ്രഞ്ച് പ്രസിഡന്റുമായി കൂടിക്കാഴ്ച നടത്തി
ന്യൂഡൽഹിയിൽ ജി20 ഉച്ചകോടിക്കിടെ 2023 സെപ്റ്റംബർ 10ന് പ്രധാനമന്ത്രി ശ്രീ നരേന്ദ്ര മോദി ഫ്രഞ്ച് പ്രസിഡന്റ് ഇമ്മാനുവൽ മാക്രോണുമായി ഉഭയകക്ഷി കൂടിക്കാഴ്ച നടത്തി. ഇന്ത്യ-ഫ്രാന്സ് തന്ത്രപ്രധാന പങ്കാളിത്തത്തിന്റെ 25-ാം വാര്ഷികത്തോടനുബന്ധിച്ച് 2023 ജൂലൈ 14ന് ഫ്രഞ്ച് ദേശീയ ദിനാചരണത്തിന്റെ ഭാഗമായി 2023 ജൂലൈയിൽ പ്രധാനമന്ത്രി ശ്രീ മോദിയുടെ പാരീസ് സന്ദര്ശനത്തിന് ശേഷമാണ് പ്രസിഡന്റ് മാക്രോണിന്റെ ഇന്ത്യാ സന്ദര്ശനം.
ഇന്ത്യയുടെ ജി20 അധ്യക്ഷതയുടെ വിജയത്തിൽ പ്രസിഡന്റ് മാക്രോൺ പ്രധാനമന്ത്രിയെ അഭിനന്ദിച്ചു. ഇക്കാര്യത്തിൽ ഫ്രാൻസിന്റെ പിന്തുണയ്ക്ക് പ്രധാനമന്ത്രി നന്ദി പറഞ്ഞു.
‘ഹൊറൈസണ് 2047’ മാർഗരേഖ, ഇന്ഡോ-പസഫിക് മാർഗരേഖ, പ്രധാനമന്ത്രി ശ്രീ നരേന്ദ്ര മോദിയുടെ സന്ദര്ശന വേളയിലെ മറ്റ് കാര്യങ്ങളുടെ പുരോഗതി എന്നിവയുടെ പശ്ചാത്തലത്തിൽ ഉഭയകക്ഷിബന്ധം ഇരുനേതാക്കളും ചർച്ച ചെയ്തു. പ്രതിരോധം, വ്യവസായിക-സ്റ്റാർട്ടപ്പ് സഹകരണം ഉൾപ്പെടെ ബഹിരാകാശമേഖല, എസ്എംആർ-എഎംആർ സാങ്കേതിക വിദ്യ വികസിപ്പിക്കുന്നതിനുള്ള പങ്കാളിത്തം ഉൾപ്പെടെ ആണവോർജം, ഡിജിറ്റല് പൊതു അടിസ്ഥാനസൗകര്യം, നിര്ണായക സാങ്കേതികവിദ്യ, കണക്റ്റിവിറ്റി, ഊർജം, കാലാവസ്ഥാ വ്യതിയാനം, വിദ്യാഭ്യാസം, ദേശീയ മ്യൂസിയം സഹകരണം, ഇരു രാജ്യത്തേയും ജനങ്ങളുമായുള്ള പരസ്പര സമ്പര്ക്കം എന്നീ മേഖലകളിലെ സഹകരണത്തെക്കുറിച്ചും ഇരുവരും ചര്ച്ച ചെയ്തു.
ഇന്തോ-പസഫിക് മേഖല ഉൾപ്പെടെയുള്ള സുപ്രധാന അന്താരാഷ്ട്ര, പ്രാദേശിക സംഭവവികാസങ്ങളെക്കുറിച്ച് ഇരു നേതാക്കളും കാഴ്ചപ്പാടുകൾ കൈമാറുകയും പരിഷ്കരിച്ച ബഹുരാഷ്ട്രവാദത്തിന്റെ ആവശ്യകതയ്ക്ക് ഊന്നൽ നൽകുകയും ചെയ്തു. ഇന്ത്യ-മിഡിൽ ഈസ്റ്റ്-യൂറോപ്പ് സാമ്പത്തിക ഇടനാഴി  യുടെ പ്രഖ്യാപനത്തെ അവർ സ്വാഗതം ചെയ്യുകയും അത് നടപ്പാക്കുന്നതിനായി ഒരുമിച്ച് പ്രവർത്തിക്കുമെന്ന് പ്രതിജ്ഞയെടുക്കുകയും ചെയ്തു.
ഇന്ത്യയുടെ വിജയകരമായ ചന്ദ്രയാൻ-3 ദൗത്യത്തിന് പ്രസിഡന്റ് മാക്രോൺ പ്രധാനമന്ത്രിയെ അഭിനന്ദിച്ചു. ആറു ദശാബ്ദക്കാലത്തെ ഇന്ത്യ-ഫ്രാൻസ് ബഹിരാകാശ സഹകരണം ഇരു നേതാക്കളും അനുസ്മരിച്ചു.
--NS--
(
ന്യൂ ഡൽഹി: ഏപ്രിൽ 22, 2022
രാജ്യ രക്ഷാ മന്ത്രി ശ്രീ രാജ്നാഥ് സിംഗ്, 2022 ഏപ്രിൽ 22-ന് ന്യൂ ഡൽഹിയിൽ DefConnect ട് 2.0-ൽ iDEX-പ്രൈമിനും ആറാമത്തെ ഡിഫൻസ് ഇന്ത്യ സ്റ്റാർട്ട്-അപ്പ് ചലഞ്ചിനും  തുടക്കം കുറിച്ചു. പ്രതിരോധ മേഖലയിൽ അനുദിനം വളരുന്ന സ്റ്റാർട്ടപ്പുകളെ സഹായിക്കുന്നതിന് 1.5 കോടി രൂപ മുതൽ 10 കോടി രൂപ വരെ പിന്തുണ ആവശ്യമുള്ള പദ്ധതികൾക്ക് സഹായം നൽകുന്നതിന് iDEX-പ്രൈം ലക്ഷ്യമിടുന്നു,
ആർട്ടിഫിഷ്യൽ ഇന്റലിജൻസ്, അഡ്വാൻസ്ഡ് ഇമേജിംഗ്, സെൻസർ സംവിധാനങ്ങൾ മുതലായവയുമായി ബന്ധപ്പെട്ട 38 പ്രശ്ന പരിഹാരങ്ങൾക്കായി ഡിഫൻസ് ഇന്ത്യ സ്റ്റാർട്ട്-അപ്പ് ചലഞ്ച്  ലക്ഷ്യമിടുന്നു. മൂന്ന് സേനാവിഭാഗങ്ങൾക്കും പ്രതിരോധ പൊതുമേഖലാ സ്ഥാപനങ്ങൾക്കും  പുറമെ, പുതുതായി രൂപീകരിച്ച ഏഴ് പ്രതിരോധ കമ്പനികൾ, ഇന്ത്യൻ കോസ്റ്റ് ഗാർഡ്, ആഭ്യന്തര മന്ത്രാലയത്തിന് കീഴിലുള്ള സംഘടനകൾ എന്നിവയും DISC 6 പരിപാടിയിൽ ആദ്യമായി പങ്കെടുത്തു.
DISC 5, ഓപ്പൺ ചലഞ്ച്  വിജയികളെയും ചടങ്ങിൽ അനുമോദിച്ചു. കൂടാതെ, വ്യവസായ രംഗത്തെ പ്രമുഖരുമായി രണ്ട് സെഷനുകളും പരിപാടിയിൽ സംഘടിപ്പിച്ചു.
കൂടാതെ, iDEX-ഡിഫൻസ് ഇന്നോവേഷൻ ഓർഗനൈസേഷൻ  പിന്തുണയ്ക്കുന്ന സ്റ്റാർട്ടപ്പുകളുടെ ഒരു പ്രദർശനവും നടന്നു.
ഇന്ത്യൻ പ്രതിരോധ സ്റ്റാർട്ടപ്പ് ആവാസവ്യവസ്ഥയുടെ തുടർച്ചയായ വളർച്ചയുടെ ഫലമാണ് DefConnect 2.0 എന്ന് ശ്രീ രാജ്നാഥ് സിംഗ് പറഞ്ഞു. പുതിയതും തദ്ദേശീയവുമായ നിരവധി സാങ്കേതിക വിദ്യകളുടെ വികസനത്തിന് iDEX സംരംഭം സഹായകമായിട്ടുണ്ടെന്നും അദ്ദേഹം പറഞ്ഞു.
നവീന ആശയങ്ങളും സാങ്കേതിക വികാസങ്ങളും പ്രദർശിപ്പിക്കുന്നതിന് സ്റ്റാർട്ടപ്പുകൾക്ക് ഒരു പ്രധാന പ്ലാറ്റ്ഫോം നൽകിയതിന് iDEX-നെ അദ്ദേഹം അഭിനന്ദിച്ചു.
iDEX ഇതുവരെ 100-ലധികം iDEX വിജയികളെ വിപണിയിൽ അവതരിപ്പിച്ചു. അതിലൂടെ ആയിരക്കണക്കിന് വൈദഗ്ധ്യവും നൈപുണ്യവുമുള്ള ആളുകൾക്ക് പ്രത്യക്ഷമായും പരോക്ഷമായും തൊഴിൽ നൽകുന്നുവെന്ന വസ്തുതയെ ശ്രീ രാജ്നാഥ് സിംഗ് അഭിനന്ദിച്ചു. iDEX വിജയികളെ ഉൽപ്പാദന സംരംഭങ്ങളിലേക്ക് കൊണ്ടുവരുന്നതോടെ ലക്ഷക്കണക്കിന് ആളുകൾക്ക് തൊഴിൽ ലഭിക്കുമെന്ന് അദ്ദേഹം പ്രത്യാശ പ്രകടിപ്പിച്ചു.
ഇന്ത്യയിലുടനീളമുള്ള വിദ്യാർത്ഥികളിൽ നിന്ന് അപേക്ഷ ക്ഷണിച്ചുകൊണ്ട് ഇന്നോവേറ്റ് 4 ഡിഫെൻസ് ഇന്റേൺഷിപ്പിന്റെ  മൂന്നാം പതിപ്പും ഈ അവസരത്തിൽ ഉദ്ഘാടനം ചെയ്തു.
പ്രധാനമന്ത്രിയുടെ ഓഫീസ്
ശ്രീ കല്യാൺ സിംഗിന്റെ നിര്യാണത്തിൽ പ്രധാനമന്ത്രി അനുശോചിച്ചു
ഉത്തർപ്രദേശ് മുഖ്യമന്ത്രിയും ഗവർണറും മുതിർന്ന നേതാവുമായ ശ്രീ കല്യാൺ സിംഗ് ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഖം രേഖപ്പെടുത്തി.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു;
"വാക്കുകൾക്കപ്പുറം ഞാൻ ദുedഖിതനാണ്. കല്യാൺ സിംഗ് ജി ... രാഷ്ട്രതന്ത്രജ്ഞൻ, മുതിർന്ന ഭരണാധികാരി, താഴേത്തട്ടിലുള്ള നേതാവ്, മഹാനായ മനുഷ്യൻ. ഉത്തർ പ്രദേശിന്റെ വികസനത്തിന് അവിസ്മരണീയമായ സംഭാവന അദ്ദേഹം നൽകിയിട്ടുണ്ട്. അദ്ദേഹത്തിന്റെ മകൻ ശ്രീ രാജ്വീർ സിംഗിനോട് സംസാരിച്ചു, ഓം ശാന്തി.
ഇന്ത്യയുടെ സാംസ്കാരിക പുനരുജ്ജീവനത്തിന് നൽകിയ സംഭാവനകൾക്ക് വരും തലമുറകൾ കല്യാൺ സിംഗ് ജിയോട് എന്നും നന്ദിയുള്ളവരായി തുടരും. അദ്ദേഹം ഇന്ത്യൻ മൂല്യങ്ങളിൽ ഉറച്ചുനിൽക്കുകയും നമ്മുടെ നൂറ്റാണ്ടുകൾ പഴക്കമുള്ള പാരമ്പര്യങ്ങളിൽ അഭിമാനിക്കുകയും ചെയ്തു.
സമൂഹത്തിലെ പാർശ്വവൽക്കരിക്കപ്പെട്ട വിഭാഗങ്ങളിൽപ്പെട്ട കോടിക്കണക്കിന് ആളുകൾക്ക് കല്യാൺ സിംഗ് ജി ശബ്ദം നൽകി. കർഷകരുടെയും യുവാക്കളുടെയും സ്ത്രീകളുടെയും ശാക്തീകരണത്തിനായി അദ്ദേഹം നിരവധി ശ്രമങ്ങൾ നടത്തി.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 85.6 കോടി ഡോസ് വാക്സിൻ
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തിൽ താഴെ മാത്രം; നിലവിൽ 0.9 ശതമാനം
രാജ്യത്ത് നിലവിൽ ചികിത്സയിലുള്ളത് 3,03,476 പേർ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 28,326 പേർക്ക്
രോഗമുക്തി നിരക്ക് 97.77%
കഴിഞ്ഞ 24 മണിക്കൂറിനിടെ 26,032 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,29,02,351 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 93 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 27 ദിവസമായി 3 ശതമാനത്തിൽ താഴെ
ആകെ നടത്തിയത് 56.32 കോടി പരിശോധനകൾ.
(Visitor Counter : 134
പ്രധാനമന്ത്രിയുടെ ഓഫീസ്
1857-ലെ സംഭവങ്ങളുടെ ഭാഗമായ എല്ലാവരുടെയും മികച്ച ധൈര്യത്തിന് പ്രധാനമന്ത്രി ശ്രദ്ധാഞ്ജലി അർപ്പിച്ചു
1857-ലെ സംഭവങ്ങളുടെ ഭാഗമായ എല്ലാവരുടെയും മികച്ച ധൈര്യത്തിന് പ്രധാനമന്ത്രി ശ്രീ നരേന്ദ്ര മോദി പ്രണാമം അർപ്പിച്ചു
ഒരു ട്വീറ്റിൽ പ്രധാനമന്ത്രി പറഞ്ഞു :
"1857-ലെ ഈ ദിവസം, ചരിത്രപരമായ ഒന്നാം സ്വാതന്ത്ര്യസമരം ആരംഭിച്ചു, അത് നമ്മുടെ സഹപൗരന്മാരിൽ ദേശസ്നേഹത്തിന്റെ ആവേശം ജ്വലിപ്പിക്കുകയും കൊളോണിയൽ ഭരണത്തെ ദുർബലപ്പെടുത്തുന്നതിന് കാരണമാവുകയും ചെയ്തു. 1857-ലെ സംഭവങ്ങളുടെ ഭാഗമായ എല്ലാവരുടെയും മികച്ച ധൈര്യത്തിന് മുന്നിൽ ഞാൻ ആദരാഞ്ജലികൾ അർപ്പിക്കുന്നു. ."
-ND-
(
വിദ്യാഭ്യാസ മന്ത്രാലയം
ഇഗ്നോയുടെ പ്രാദേശിക കേന്ദ്രത്തിന്റെ നിര്മ്മാണം, ദേശീയ വിദ്യാഭ്യാസ നയം നടപ്പാക്കുന്നതില് ഒരു പ്രധാന പങ്ക് വഹിക്കും: കേന്ദ്ര മന്ത്രി ശ്രീ. രമേശ് പൊഖ്രിയാല് 'നിഷാങ്ക്'
കേരളത്തില് തിരുവനന്തപുരം പോലെ ചരിത്രപ്രാധാന്യമുള്ള ഒരു സ്ഥലത്ത് ഇഗ്നോയുടെ പ്രാദേശിക കേന്ദ്രം നിര്മിക്കുന്നത് വിദൂര വിദ്യാഭ്യാസ രംഗത്ത് ഒരു നാഴികക്കല്ലായി മാറുമെന്നും ദേശീയ വിദ്യാഭ്യാസ നയം നടപ്പാക്കുന്നതില് അത് ഒരു പ്രധാന പങ്ക് വഹിക്കുമെന്നും കേന്ദ്ര വിദ്യാഭ്യാസ വകുപ്പ് മന്ത്രി ശ്രീ. രമേശ് പൊഖ്രിയാല് 'നിഷാങ്ക്', പറഞ്ഞു.
ഇന്ദിരാ ഗാന്ധി നാഷണല് ഓപ്പണ് യൂണിവേഴ്സിറ്റിയുടെ തിരുവനന്തപുരം റീജിയണല് സെന്ററിന്റെ പുതിയ കെട്ടിടത്തിന്റെ ശിലാസ്ഥാപനം വെര്ച്വല് മോഡ് വഴി നിര്വഹിച്ചുകൊണ്ട് സംസാരിക്കുകയായിരുന്നു ശ്രീ. രമേശ് പൊഖ്രിയാല് .
പ്രാദേശിക കേന്ദ്രത്തിനായുള്ള പുതിയ കെട്ടിടത്തിന്റെ നിര്മാണത്തോടുകൂടി നൂതന സാങ്കേതിക വിദ്യയിലധിഷ്ഠിതമായതും മെച്ചപ്പെട്ടതുമായ സാഹചര്യം സംസ്ഥാനത്തെ ഉന്നതവിദ്യാഭ്യാസ മേഖലയിലുണ്ടാകുമെന്നും അത് സമൂഹത്തിലെ എല്ലാ തലത്തിലുമുള്ള ജനങ്ങള്ക്കും ഗുണമേന്മയുള്ള വിദ്യാഭ്യാസം പ്രാപ്യമാക്കുന്നതില് നാഴികകല്ലായി മാറുമെന്നും അദ്ദേഹം പറഞ്ഞു.
പുണ്യ നഗരമായ തിരുവനന്തപുരത്തിന് ആദരവ് അര്പ്പിച്ചുകൊണ്ട് സംസാരിച്ച അദ്ദേഹം ഈ മഹത്തായ ഭൂമി രാജ്യത്തിന്റെ സാംസ്കാരിക, മത, രാഷ്ട്രീയ മുന്നേറ്റങ്ങളില് നേതൃനിരയിലാണുണ്ടായിരുന്നതെന്നും ഭാരതീയ സ്വത്വത്തിന്റെയും സംസ്കാരത്തിന്റെയും പ്രഭവ കേന്ദ്രമായ കേരളത്തിന്റെ സാംസ്കാരിക, രാഷ്ട്രീയ, സാമൂഹിക കേന്ദ്രം കൂടിയാണ് തിരുവനന്തപുരം എന്നും കൂട്ടിച്ചേര്ത്തു.
ചടങ്ങില് സംസാരിച്ച ഇഗ്നോ വൈസ് ചാന്സലര് , പ്രൊഫ. നാഗേശ്വര് റാവു ബഹു . കേന്ദ്ര വിദ്യാഭ്യാസ വകുപ്പ് മന്ത്രി ഡോ . രമേഷ് പൊഖ്റിയാല് 'നിഷാങ്കിന് ' വിദൂര വിദ്യാഭ്യാസ മേഖലയുടെയും പ്രത്യേകിച്ച് ഇഗ്നോയുടെയും വികാസത്തിന് വേണ്ട പിന്തുണയും പ്രചോദനവും നല്കുന്നത്തിനുള്ള നന്ദി അറിയിച്ചു .
സാര്വത്രികവും മെച്ചപ്പെട്ടതുമായ വിദ്യാഭ്യാസം മിതമായ നിരക്കില് നല്കുകയെന്ന ഇഗ്നോയുടെ വ്യതിരിക്തമായ മാതൃകയെക്കുറിച്ച് വിവരിച്ച് കൊണ്ട് സംസാരിച്ച അദ്ദേഹം പ്രാദേശിക കേന്ദ്രത്തിനായുള്ള അടിസ്ഥാന സൗകര്യങ്ങളുടെ വികസനം ഈ മേഖലയിലെ യൂണിവേഴ്സിറ്റിയുടെ പ്രവര്ത്തനങ്ങള്ക്ക് ആക്കം കൂട്ടുമെന്നും ഇന്ത്യയുടെ എല്ലാ ഭൂവിഭാഗങ്ങളിലേക്കും മെച്ചപ്പെട്ട വിദ്യാഭ്യാസം എത്തിക്കുന്നതില് ഇഗ്നോ പ്രതിജ്ഞാബദ്ധമാണെന്നും അദ്ദേഹം പറഞ്ഞു
.
ഇഗ്നോ പ്രോ - വൈസ് ചാന്സലര് പ്രൊഫ. സത്യകാം , രജിസ്ട്രാര് ഡോ. വി.ബി. നേഗി, റീജണല് സര്വീസ് ഡിവിഷന് ഡയറക്ടര് ഡോ. എം. ഷണ്മുഖം, ഫിനാന്സ് ഓഫീസര് ശ്രീ.ജിതേന്ദ്ര ദേവ് ഗംഗ്വാര്, ചീഫ് പ്രൊജക്റ്റ് ഓഫീസര് ശ്രീ. സുധീര് റെഡ്ഡി, തിരുവനന്തപുരം റീജിയണല് സെന്റര് ഡയറക്ടര് ഡോ. ബി. സുകുമാര് എന്നിവരും കേന്ദ്രത്തിലെ മറ്റ് സ്റ്റാഫ് അംഗങ്ങളും പങ്കെടുത്തു.
(Visitor Counter : 14
പ്രധാനമന്ത്രിയുടെ ഓഫീസ്
ഭൂട്ടാനില് റുപേ കാര്ഡിന്റെ രണ്ടാംഘട്ടത്തിന്റെ സമാരംഭത്തിന് വേണ്ടി വെര്ച്ച്വല് ചടങ്ങ്
റുപേകാര്ഡ് രണ്ടാം ഘട്ടത്തിന്റെ സംയുക്ത സമാരംഭം കുറിച്ചുകൊണ്ട് പ്രധാനമന്ത്രി ശ്രീ നരേന്ദ്രമോദിയും ഭൂട്ടാന് പ്രധാനമന്തി ലിയോചെന് ഡോ: ലോട്ടേ ഷെറിംഗും പങ്കെടുക്കുന്ന ഒരു വെര്ച്ച്വല് ചടങ്ങ് 2020 നവംബര് 20ന് നടക്കും.
പ്രധാനമന്ത്രിയുടെ ഔദ്യോഗിക ഭൂട്ടാന് സന്ദര്ശനവേളയില് 2019 ഓഗസ്റ്റില് ഇന്ത്യയുടേയും ഭൂട്ടാന്റേയൂം പ്രധാനമന്ത്രിമാര് സംയുക്തമായാണ് പദ്ധതിയുടെ ഒന്നാം ഘട്ടത്തിന് സമാരംഭം കുറിച്ചത്. ഭൂട്ടാനില് റുപേകാര്ഡിന്റെ ഒന്നാംഘട്ടം നടപ്പാക്കിയതിലൂടെ ഇന്ത്യയില് നിന്നുള്ള സന്ദര്ശകര്ക്ക് ഭൂട്ടാനില് അങ്ങോളമിങ്ങോളം എ.ടി.എമ്മുകളുമായും അതുപോലെ വാങ്ങല് കേന്ദ്രങ്ങളുമായുള്ള ബന്ധപ്പെടലിന് സഹായിച്ചു.
രണ്ടാംഘട്ടത്തിലൂടെ ഇപ്പോള് ഭൂട്ടാനിലെ കാര്ഡുള്ളവര്ക്ക് ഇപ്പോള് ഇന്ത്യയിലെ റുപേശൃംഖലയുമായി ബന്ധപ്പെടാന് കഴിയും.
പരസ്പര മനസിലാക്കലിന്റെയും ബഹുമാനത്തിന്റെയും അടിത്തറയിലുള്ള ഒരു പ്രത്യേക പങ്കാളിത്തമാണ് ഇന്ത്യയും ഭൂട്ടാനും പങ്കുവയ്ക്കുന്നത്, സാംസ്ക്കാരിക പൈതൃകവും കരുത്തുറ്റ ജനങ്ങള് തമ്മിലുള്ള ബന്ധവും അതിനെ ശക്തിപ്പെടുത്തുകയും ചെയ്തിട്ടുണ്ട്.
പ്രധാനമന്ത്രിയുടെ ഓഫീസ്
പ്രധാനമന്ത്രിയും ഭൂട്ടാന് രാജാവും തമ്മിലുള്ള ടെലിഫോണ് സംഭാഷണം
പ്രധാനമന്ത്രി ശ്രീ നരേന്ദ്ര മോദി ബഹുമാനപ്പെട്ട ഭൂട്ടാന് രാജാവ് ജിഗ്മെ ഖേസര് നംഗ്യേല് വാങ്ചുക്കുമായി ടെലിഫോണില് സംസാരിച്ചു.
പ്രധാനമന്ത്രിയുടെ എഴുപതാം ജന്മദിനത്തില് ബഹുമാനപ്പെട്ട രാജാവ് അദ്ദേഹത്തിന് ആശംസകള് നേര്ന്നു. ആശംസകള്ക്കു നന്ദി പറഞ്ഞ പ്രധാനമന്ത്രി ഭൂട്ടാന് രാജാവിനും അദ്ദേഹത്തിന്റെ മുന്ഗാമിക്കും രാജകുടുംബാംഗങ്ങള്ക്കും ആശംസകള് അറിയിച്ചു.
ഇന്ത്യയെയും ഭൂട്ടാനെയും അയല്ക്കാരും സുഹൃത്തുക്കളുമായി നിലനിര്ത്തുന്ന വിശ്വാസത്തിന്റെയും മമതയുടെയും സവിശേഷബന്ധത്തെക്കുറിച്ച് നേതാക്കള് സംസാരിച്ചു. ഈ വിശിഷ്ട സൗഹൃദം വളര്ത്തുന്നതില് ഭൂട്ടാന് രാജാക്കന്മാര് നല്കിയ മാര്ഗനിര്ദേശങ്ങള്ക്ക് പ്രധാനമന്ത്രി നന്ദി അറിയിച്ചു.
ഭൂട്ടാന് കോവിഡ് 19 മഹാമാരിയെ ഫലപ്രദമായി കൈകാര്യം ചെയ്യുന്നതില് പ്രധാനമന്ത്രി അഭിനന്ദനം അറിയിച്ചു. ഈ സാഹചര്യത്തില് ഭൂട്ടാന് ആവശ്യമായ എല്ലാ പിന്തുണയും നല്കാന് ഇന്ത്യ സന്നദ്ധമാണെന്നും രാജാവിനെ അറിയിച്ചു.
ഇരുകൂട്ടര്ക്കും സൗകര്യപ്രദമായ വേളയില് രാജാവിനെയും കുടുംബത്തെയും ഇന്ത്യയിലേയ്ക്കു സ്വാഗതം ചെയ്യുന്നതിനുള്ള ആഗ്രഹവും പ്രധാനമന്ത്രി അറിയിച്ചു.
പ്രധാനമന്ത്രിയുടെ ഓഫീസ്
ആന്ധ്രാ പ്രദേശ് മുൻ ഗവർണർ കുമുദ്ബെൻ ജോഷിയുടെ നിര്യാണത്തിൽ പ്രധാനമന്ത്രി അനുശോചിച്ചു
മുൻ ആന്ധ്രാപ്രദേശ് ഗവർണറും കേന്ദ്രമന്ത്രിയുമായിരുന്ന കുമുദ്ബെൻ ജോഷിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ഗുജറാത്തിയിൽ ട്വീറ്റ് ചെയ്തു :
" മുൻ ആന്ധ്രപ്രദേശ് ഗവർണറും കേന്ദ്രമന്ത്രിയുമായിരുന്ന കുമുദ്ബെൻ ജോഷിജിയുടെ മരണവാർത്ത വളരെ ദുഃഖകരമാണ്. സ്ത്രീശാക്തീകരണത്തിലും പൊതുസേവന രംഗത്തും അവർ നൽകിയ സംഭാവനകൾ എന്നും സ്മരിക്കപ്പെടും. അവരുടെ കുടുംബത്തിനും ആരാധകർക്കും അനുശോചനം. ഓം ശാന്തി."
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 13.81 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
13,81,48,965
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 13.81 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ വനിതകളുടെ ടേബിൾ ടെന്നീസ് ഡബിൾസിൽ വെങ്കല മെഡൽ നേടിയ ഐഹിക മുഖർജിക്കും സുതീർത്ഥ മുഖർജിക്കും പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ വനിതകളുടെ ടേബിൾ ടെന്നീസ് ഡബിൾസിൽ വെങ്കല മെഡൽ നേടിയ ഐഹിക മുഖർജിയേയും സുതീർത്ഥ മുഖർജിയേയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഏഷ്യൻ ഗെയിംസിൽ വനിതകളുടെ ഡബിൾസിൽ ഇന്ത്യ നേടുന്ന ആദ്യ മെഡലാണിത്.
എക്സിൽ പ്രധാനമന്ത്രി പോസ്റ്റ് ചെയ്തു:
"വെങ്കല മെഡൽ നേടിയ അയ്ഹിക മുഖർജിക്കും സുതീർത്ഥ മുഖർജിക്കും അഭിനന്ദനങ്ങൾ. ഏഷ്യൻ ഗെയിംസിൽ വനിതാ ഡബിൾസിൽ ഇന്ത്യ നേടുന്ന ആദ്യ മെഡലാണിത്. ഇത് ഒരു പ്രത്യേക വിജയമാണ്. അവരുടെ സമർപ്പണവും കഴിവും ടീം വർക്കും മാതൃകാപരമാണ്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 176.86 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 32.04 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.49%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 13,166 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,34,235
പ്രതിവാര രോഗസ്ഥിരീകരണ നിരക്ക് 1.48 %
കഴിഞ്ഞ 24 മണിക്കൂറിനിടെ നല്കിയ 32.04 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 176.86 കോടി  പിന്നിട്ടു. 2,02,13,293 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,01,276
രണ്ടാം ഡോസ് 99,62,746
കരുതല് ഡോസ് 41,35,783
മുന്നണിപ്പോരാളികള്
ഒന്നാം ഡോസ് 1,84,08,963
രണ്ടാം ഡോസ് 1,74,33,944
കരുതല് ഡോസ് 61,28,356
15-18 പ്രായപരിധിയിലുള്ളവര്
ഒന്നാം ഡോസ് 5,44,55,055
രണ്ടാം ഡോസ് 2,57,73,304
18-44 പ്രായപരിധിയിലുള്ളവര്
ഒന്നാം ഡോസ് 55,13,27,690
രണ്ടാം ഡോസ് 44,13,19,344
45-59 പ്രായപരിധിയിലുള്ളവര്
ഒന്നാം ഡോസ് 20,21,95,164
രണ്ടാം ഡോസ് 17,95,18,149
60നുമേല് പ്രായമുള്ളവര്
ഒന്നാം ഡോസ് 12,63,44,721
രണ്ടാം ഡോസ് 11,18,29,654
കരുതല് ഡോസ് 94,55,117
കരുതല് ഡോസ് 1,97,19,256
ആകെ 1,76,86,89,266
കഴിഞ്ഞ 24 മണിക്കൂറിനുള്ളില് 26,988 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,22,46,884 ആയി.
ദേശീയ രോഗമുക്തി നിരക്ക് 98.49% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 13,166 പേര്ക്കാണ്.
നിലവില് 1,34,235 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.31 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 10,30,016 പരിശോധനകള് നടത്തി. ആകെ 76.45 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.48 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.28 ശതമാനമാണ്.
(ND
യുവജനകാര്യ, കായിക മന്ത്രാലയം
കേന്ദ്ര കായിക മന്ത്രി ശ്രീ അനുരാഗ് സിംഗ് ഠാക്കൂർ, പാരാലിമ്പിക് തീം സോങ് പുറത്തിറക്കി
ന്യൂഡൽഹി, ആഗസ്റ്റ് 03, 2021
കേന്ദ്ര യുവജനകാര്യ-കായിക മന്ത്രി ശ്രീ അനുരാഗ് സിംഗ് ഠാക്കൂർ, ഇന്ത്യൻ പാരാലിമ്പിക് സംഘത്തിനായുള്ള തീം സോങ്, “കർ ദേ കമാൽ തു” ഇന്ന് ന്യൂഡൽഹിയിൽ പുറത്തിറക്കി. ലക്നൗ സ്വദേശിയായ ദിവ്യൻഗ് ക്രിക്കറ്റ് താരം സഞ്ജീവ് സിംഗ് ആണ് “കർ ദേ കമാൽ തു"  എന്ന ഈ ഗാനം ചിട്ടപ്പെടുത്തി ആലപിച്ചിരിക്കുന്നത്.
താരങ്ങളുടെ അനിതരസാധാരണമായ ആത്മവീര്യം ആണ് അവരുടെ അതിശക്തമായ നിശ്ചയദാർഢ്യം വെളിവാക്കുന്നതെന്ന് ചടങ്ങിൽ സംസാരിക്കവെ ശ്രീ അനുരാഗ് ഠാക്കൂർ അഭിപ്രായപ്പെട്ടു.
ഇന്ത്യയ്ക്കായി മത്സരിക്കുന്ന വേളകളിൽ 130 കോടി ജനങ്ങളും അവർക്കായി ആർപ്പു വിളിക്കുന്നുണ്ട് എന്നത് ഓർമ്മയിൽ സൂക്ഷിക്കണമെന്നും അദ്ദേഹം താരങ്ങളോട് ആവശ്യപ്പെട്ടു. മത്സരങ്ങൾക്കായി താരങ്ങളെ സജ്ജമാക്കാനും അവർക്ക് ഏറ്റവും മികച്ച സൗകര്യങ്ങൾ ഉറപ്പാക്കാനായും പ്രയത്നിച്ച പാരാലിമ്പിക്ക് കമ്മിറ്റി ഓഫ് ഇന്ത്യ, സമിതി അധ്യക്ഷ ശ്രീമതി ദീപ മാലിക് എന്നിവരെ കേന്ദ്ര മന്ത്രി അഭിനന്ദിച്ചു.
9 വ്യത്യസ്ത കായിക ഇനങ്ങളിലായി 54 താരങ്ങളാണ് ഇക്കുറി പങ്കെടുക്കുന്നത്. ഇത് രാജ്യം ഇതുവരെ അയച്ച സംഘങ്ങളിൽ ഏറ്റവും വലുതാണ്. ഇവരിൽ ഒട്ടനവധി കായികതാരങ്ങൾ മേളയ്ക്ക് യോഗ്യത നേടിയത് ലോകറെക്കോർഡ് പ്രകടനങ്ങളിലൂടെയാണ് എന്നത് മെഡൽ സാധ്യതകൾ വർദ്ധിപ്പിച്ചിട്ടുണ്ട്.
RRTN/SKY
പ്രധാനമന്ത്രിയുടെ ഓഫീസ്
ഒമാന്- ഇന്ത്യ സംയുക്ത ബിസിനസ് സമിതി അംഗങ്ങള് പ്രധാനമന്ത്രിയെ സന്ദര്ശിച്ചു
ഒമാന്- ഇന്ത്യ സംയുക്ത ബിസിനസ് സമിതിയുടെ ഭാഗമായ മുപ്പതോളം യുവ ബിസിനസ് പ്രമുഖര് പ്രധാനമന്ത്രി ശ്രീ. നരേന്ദ്ര മോദിയെ ന്യൂഡല്ഹിയില് സന്ദര്ശിച്ചു.
ഇരു രാജ്യങ്ങളും തമ്മിലുള്ള, പരസ്പരം പങ്കുവെക്കുന്ന ദീര്ഘകാല ചരിത്രത്തെയും സമുദ്ര ബന്ധത്തെക്കുറിച്ചുമുള്ള തങ്ങളുടെ കാഴ്ചപ്പാട് അവര് പങ്കുവെച്ചു.
കൂടിക്കാഴ്ചയില്, ഇരു രാജ്യങ്ങളും തമ്മില് ഊര്ജ്ജ, ഭക്ഷ്യ സുരക്ഷാ മേഖലകളില് സഹകരിക്കുന്നതിനുള്ള സാധ്യതകള് പ്രധാനമന്ത്രി എടുത്തു പറഞ്ഞു. ഒമാന് സുല്ത്താനെ തന്റെ ആശംസകള് അറിയിച്ച പ്രധാനമന്ത്രി വിശുദ്ധ മാസമായ റംസാന് ആരംഭിക്കുന്നതോടനുബന്ധിച്ചും ആശംസകള് നേര്ന്നു.
AM MRD –395
(Visitor Counter : 31
ആരോഗ്യ, കുടുംബക്ഷേമ മന്ത്രാലയം
ഇതുവരെ 179.61 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 179.61 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
15.54 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 83.54 കോടിയിലധികം വാക്സിൻ ഡോസുകൾ
ഉപയോഗിക്കാത്ത 4.56 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ലഭ്യം; 1.17 കോടിയോളം ഡോസ് ഉടൻ ലഭ്യമാക്കും
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
83,54,12,250
ഉടൻ ലഭ്യമാക്കുന്നത്
1,17,12,275
ബാക്കിയുള്ളത്
4,56,96,920
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 83.54 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. അധികമായി 1.17 കോടിയോളം  ഡോസുകൾ ഉടൻ ലഭ്യമാക്കും.
ഉപയോഗിക്കാത്ത 4.56 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ബാക്കിയുണ്ട്.
(
ധനകാര്യ മന്ത്രാലയം
5ജിക്കായി കരുത്തുറ്റ ആവാസവ്യവസ്ഥയൊരുക്കുന്നതിന് ഡിസൈന്-ലെഡ് നിര്മാണ പദ്ധതി നിര്ദേശിച്ച് കേന്ദ്രബജറ്റ് 2022-23
2022-23 കാലയളവിനുള്ളില് 5ജി മൊബൈല് സേവനങ്ങള് ലഭ്യമാക്കാന് ആവശ്യമായ സ്പെക്ട്രം ലേലം 2022-ല് നടത്തണം
ഗ്രാമീണ, വിദൂരമേഖലകളില് താങ്ങാനാകുന്ന നിരക്കില് ബ്രോഡ്ബാന്ഡ്, മൊബൈല് സേവന വ്യാപനം സാധ്യമാക്കുന്നതിന് യുഎസ്ഒഎഫിന്റെ കീഴിലുള്ള വാര്ഷികശേഖരത്തിന്റെ 5% അനുവദിക്കും
എല്ലാ ഗ്രാമങ്ങളിലും ഒപ്റ്റിക്കല് ഫൈബര് സ്ഥാപിക്കുന്നതിനുള്ള കരാറുകള് 2022-23ല് പിപിപി വഴി ഭാരത്നെറ്റ് പദ്ധതിക്കുകീഴില് നല്കും
2022-23 ലെ കേന്ദ്രബജറ്റ്, അടുത്ത 25 വര്ഷത്തെ അമൃതകാലത്തില് സമ്പദ്വ്യവസ്ഥയെ നയിക്കാനുള്ള അടിത്തറ പാകാനും ഒരു രൂപരേഖ നല്കാനുമാണു ശ്രമിക്കുന്നത്. ബ്ലൂപ്രിന്റ് നല്കാനും ശ്രമിക്കുന്നു - ഇന്ത്യ @75ല് നിന്ന് ഇന്ത്യ@100-ലേക്ക്. ''2021- 22ലെ ബജറ്റില് വിഭാവനം ചെയ്ത കാഴ്ചപ്പാടിന്റെ അടിസ്ഥാനത്തിലാണ് ഇപ്പോഴും മുന്നോട്ടുപോകുന്നത്. സാമ്പത്തിക പ്രസ്താവനയുടെയും സാമ്പത്തികസ്ഥിതിയുടെയും സുതാര്യത ഉള്പ്പെടുന്ന അടിസ്ഥാന തത്വങ്ങള് ഗവണ്മെന്റിന്റെ ഉദ്ദേശ്യവും ശക്തിയും വെല്ലുവിളികളും പ്രതിഫലിപ്പിക്കുന്നു'': കേന്ദ്രബജറ്റ് അവതരിപ്പിക്കവെ ധനമന്ത്രി ശ്രീമതി നിര്മല സീതാരാമന് പറഞ്ഞത് ഇങ്ങനെ.
അമൃതകാലത്തു ചില ലക്ഷ്യങ്ങള് കൈവരിക്കുന്നതിലൂടെ ഡിജിറ്റല് സമ്പദ്വ്യവസ്ഥയും ഫിന്ടെക്കും, സാങ്കേതികവിദ്യാധിഷ്ഠിത വികസനവും പ്രോത്സാഹിപ്പിക്കുക എന്ന വീക്ഷണം പൂര്ണതയിലെത്തിക്കാനാണു ഗവണ്മെന്റ് ലക്ഷ്യമിടുന്നത്.
ടെലികോം മേഖല:
ഉല്പ്പാദനബന്ധിത ആനുകൂല്യ  പദ്ധതിയുടെ ഭാഗമായി, 5ജിക്കായി ശക്തമായ ആവാസവ്യവസ്ഥയ്ക്കു രൂപംനല്കാന് 2022-23ലെ കേന്ദ്രബജറ്റ് ഡിസൈന്-ലെഡ് നിര്മാണപദ്ധതി നിര്ദ്ദേശിച്ചു. 60 ലക്ഷം പുതിയ തൊഴിലവസരങ്ങള് സൃഷ്ടിക്കാനും അടുത്ത 5 വര്ഷത്തിനുള്ളില് 30 ലക്ഷം കോടി രൂപയുടെ അധിക ഉല്പ്പാദനത്തിനും സാധ്യതയുള്ള, ആത്മനിര്ഭര് ഭാരത് എന്ന കാഴ്ചപ്പാട് കൈവരിക്കുന്നതിനുള്ള 14 മേഖലകളിലെ ഉല്പ്പാദനബന്ധിത ആനുകൂല്യത്തിന് മികച്ച പ്രതികരണമാണ് ലഭിച്ചതെന്ന് കേന്ദ്ര ധനമന്ത്രി പറഞ്ഞു.
ടെലികമ്മ്യൂണിക്കേഷനും, വിശേഷിച്ച് 5ജി സാങ്കേതികവിദ്യയ്ക്കും, വളര്ച്ച പ്രാപ്തമാക്കാനും തൊഴിലവസരങ്ങള് നല്കാനും കഴിയുമെന്ന് ശ്രീമതി നിര്മല സീതാരാമന് പറഞ്ഞു. സ്വകാര്യ ടെലികോം ദാതാക്കള് 2022-23 കാലയളവിനുള്ളില് 5ജി മൊബൈല് സേവനങ്ങള് ലഭ്യമാക്കുന്നതിന് ആവശ്യമായ സ്പെക്ട്രം ലേലങ്ങള് 2022-ല് നടത്തും.
കൂടാതെ, ഗ്രാമീണ, വിദൂര പ്രദേശങ്ങളില് താങ്ങാനാകുന്ന നിരക്കില് ബ്രോഡ്ബാന്ഡ്, മൊബൈല് സേവനങ്ങളുടെ വ്യാപനം സാധ്യമാക്കുന്നതിന്, യൂണിവേഴ്സല് സര്വീസ് ഒബ്ലിഗേഷന് ഫണ്ടിന്  കീഴില് വാര്ഷിക ശേഖരത്തിന്റെ അഞ്ച് ശതമാനം നീക്കിവയ്ക്കാന് ബജറ്റ് നിര്ദ്ദേശിച്ചിട്ടുണ്ട്. ഇത് സാങ്കേതികവിദ്യകളുടെയും പ്രതിവിധികളുടെയും ഗവേഷണ-വികസനത്തെയും വാണിജ്യവല്ക്കരണത്തെയും പ്രോത്സാഹിപ്പിക്കും.
നഗരപ്രദേശങ്ങളിലേതിനു തുല്യമായി എല്ലാ ഗ്രാമങ്ങളിലും ഇ-സേവനങ്ങള്, ആശയവിനിമയ സൗകര്യങ്ങള്, ഡിജിറ്റല് വിഭവങ്ങള് എന്നിവ കൊണ്ടുവരുന്നതിന്, വിദൂരമേഖലകള് ഉള്പ്പെടെ എല്ലാ ഗ്രാമങ്ങളിലും ഒപ്റ്റിക്കല് ഫൈബര് സ്ഥാപിക്കുന്നതിനുള്ള കരാറുകള് പ്രഖ്യാപിക്കുമെന്ന് കേന്ദ്ര ബജറ്റ് വ്യക്തമാക്കി. 2022-23ല് പിപിപി വഴി ഭാരത്നെറ്റ് പദ്ധതിക്കുകീഴിലാകും ഇതു നടപ്പാക്കുക. 2025-ല് പൂര്ത്തിയാകുമെന്നാണു പ്രതീക്ഷ. ഒപ്റ്റിക്കല് ഫൈബറിന്റെ മികച്ചതും കാര്യക്ഷമവുമായ ഉപയോഗം സാധ്യമാക്കുന്നതിനുള്ള നടപടികള് സ്വീകരിക്കും.
ND
ധനകാര്യ മന്ത്രാലയം
ജൂലൈ മാസത്തെ ജി.എസ്.റ്റി. വരുമാനം 96,483 കോടി രൂപ
ഇക്കഴിഞ്ഞ മാസത്തെ  മൊത്തം ജി.എസ്.റ്റി. വരുമാനം 96483 കോടി രൂപയായിരുന്നു. ഇതില് 15877 കോടി രൂപ കേന്ദ്ര ജി.എസ്.റ്റി.യും, 22293 കോടി രൂപ സംസ്ഥാന ജി.എസ്.റ്റി.യും, 49951 കോടി രൂപ അന്തര് സംസ്ഥാന ജി.എസ്.റ്റി. യും ഉള്പ്പെടും. 8362 കോടി രൂപയുടെ സെസ് വരുമാനവും ഇറക്കുമതി വഴി പരിച്ചെടുത്ത 794 കോടി രൂപയും ഉള്പ്പെടെയാണിത്.
ജൂലൈ 31 വരെ 66 ലക്ഷം ജി.എസ്.റ്റി. ത്രി ബി. റിട്ടേണുകള് ഫയല് ചെയ്തിട്ടുണ്ട്. ജൂണ് മാസം ഇത് 64.69 ലക്ഷമായിരുന്നു.
(ND/MRD